Source: https://www.epi.sk/clanok-z-titulky/zakon-o-zdravotnej-starostlivosti-novy-komentar-tt.htm
Timestamp: 2019-11-14 02:08:53+00:00

Document:
Ekonomické právne informácie - Zákon o zdravotnej starostlivosti – nový komentár
Zákon o zdravotnej starostlivosti – nový komentár
K z. č. 576/2004 Z. z. podľa právnej úpravy účinnej od 1. júna 2019.
Autori: JUDr. Katarína Ševcová, PhD.
Komentár k § 1 z. č. 576/2004 Z. z.
Zákon o zdravotnej starostlivosti (ďalej ZoZS) je jedným zo základných zdravotníckych zákonov a základ reformy zdravotníctva z r. 2004. V súlade s obsahom návrhu zákona sa ustanovuje jeho predmet úpravy. Obsah zákona je úzko previazaný s ďalšími návrhmi reformných zdravotníckych zákonov prijatých v tomto období.
Účelom zákona je vytvoriť základ na dosiahnutie a udržanie najvyššej možnej úrovne zdravia obyvateľstva prostredníctvom politík, programov, služieb a všeobecne akcií všetkých druhov, ktoré vyvíjajú verejné orgány, spoločnosti a občianske organizácie s cieľom pôsobiť na procesy a faktory, ktoré najviac ovplyvňujú zdravie, a tak predchádzať chorobám a chrániť a podporovať zdravie ľudí v individuálnej aj kolektívnej sfére.
Zákon reguluje požiadavky na poskytovanie zdravotnej starostlivosti, jej druhy a formy, práva a povinnosti pacientov, zdravotníckych pracovníkov a ďalších osôb v súvislosti s poskytovaním zdravotníckych služieb. Stanovuje i podmienky hodnotenia kvality a bezpečnosti zdravotníckych služieb, ďalšie činnosti súvisiace s poskytovaním zdravotných služieb (právne vymedzuje i sféru nakladania s informáciami o poskytnutej zdravotnej starostlivosti, zdravotnú dokumentáciu a rovnako otázky súhlasu pacienta s úkonmi či ich odmietnutie). Riadi sa zásadami spravodlivosti, integrity, solidarity, univerzality, nescudziteľnosti práv, účasti, plurality, kvality a efektívnosti; s právnym, medzikultúrnym, rodovým, generačným a bioetickým prístupom.
Cieľom právnej úpravy bolo spresniť dovtedajšiu právnu úpravu, najmä jednoznačne definovať zdravotnú starostlivosť a formy jej poskytovania, vymedziť práva a povinnosti pri poskytovaní zdravotnej starostlivosti s dôrazom na úpravu služieb súvisiacich s poskytovaním zdravotnej starostlivosti, postup pri úmrtí, resuscitáciu, sterilizáciu, darovanie krvi. Nemenej dôležitou súčasťou je aj pôsobnosť orgánov štátnej správy a samosprávy na úseku zdravotnej starostlivosti. Návrh právneho predpisu síce pri jeho spracovaní nekládol veľký dôraz na spoluprácu s expertmi Európskej únie, ale rešpektuje záväzky Slovenskej republiky vo vzťahu k Európskym spoločenstvám a Európskej únii.
Celé znenie komentára k zákonu č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov nájdete v produkte EPI komentáre.
Autor: JUDr. Katarína Ševcová, PhD.
Komentár k § 21 zákona 576/2004 Z. z.
Komentár k § 22 zákona 576/2004 Z. z.
Komentár k § 23 zákona 576/2004 Z. z.
Komentár k § 24 zákona 576/2004 Z. z.
Komentár k § 44d zákona 576/2004 Z. z.
Komentár k § 46 zákona 576/2004 Z. z.
Komentár k § 47 zákona 576/2004 Z. z.

References: § 1
 § 21
 § 22
 § 23
 § 24
 § 44
 § 46
 § 47